stanford-oval/wikipedia huggingface dataset:
Mortal Kombat 11

| Mortal Kombat 11 |
| --- | --- |

Kehittäjä:  NetherRealm Studios Shiver Entertainment
Julkaisija:  Warner Bros. Interactive Entertainment
Jakelija:  PlayStation Store, Microsoft Store, Steam, Nintendo eShop, Humble Store ja Google Stadia
Pelisarja:  Mortal Kombat
Pelimoottori:  Unreal Engine
Julkaistu:  PlayStation 4, Windows, Xbox OneNA 23. huhtikuuta 2019EU 23. huhtikuuta 2019AUS 23. huhtikuuta 2019 Nintendo SwitchNA 23. huhtikuuta 2019EU 10. toukokuuta 2019AUS 23. huhtikuuta 2019
Lajityyppi:  taistelupeli
Pelimuoto:  yksinpeli moninpeli
Ikäluokitus:  ESRB: M  Virheellinen ESRB-arvo PEGI: 18
Alusta:  Nintendo Switch PlayStation 4 Microsoft Windows Xbox One
Hinnoittelutapa:  kertamaksu
Jakelumuoto:  Blu-ray pelimoduuli digitaalinen jakelu
Lisää peliartikkeleitaVideopelien teemasivulla
Infobox OK   : 
Mortal Kombat 11 on NetherRealm Studiosin ja Shiver Entertainmentin kehittämä ja Warner Bros. Interactive Entertainmentin julkaisema tappelupeli. 
Pelin on julkaistu 23. huhtikuuta 2019 Nintendo Switchille, Microsoft Windowsille, PlayStation 4:lle ja Xbox Onelle, sekä myöhemmin myös Google Stadialle, PlayStation 5:lle ja Xbox Series X|S:lle. Peli kuuluu Mortal Kombat -sarjaan.
Pelin ennakkotilaajat saivat pääsyn maaliskuun aikana tulevaan betaan ja myös pelattavana hahmona Shao Kahnin.
Pelin päivitetty lisäosa Mortal kombat 11: Aftermath julkaistiin 26. toukokuuta 2020. Pelin toinen päivitetty lisäosa Mortal Kombat 11: Ultimate Edition julkaistaan 17. marraskuuta 2020.
Pelaaminen

Pelin uutena ominaisuuksina on muokata hahmoille uudet asusteet sekä variaatiot. Taisteluissa uutuutena on Fatal Blow, joka aktivoituu jos vastustaja on saanut paljon vahinkoa. Fatal Blow korvaa edellisissä osissa olleen X-Rayn, mutta tällä kertaa vastustajaa satutetaan vielä väkivaltaisemmilla hyökkäyksillä. Pelissä on tuttuun tapaan myös Fatalityt. Jokainen Fatality päättyy hidastettuun kuvaan. Myös edellisessä pelissä paluun tehnyt Brutality on myös pelissä. Pelin päivitetyssä lisäosassa on mukana myös Friendship-liike ja Stage Fatalities-liikkeet.
Hahmot

Pelissä esiintyvät hahmot:
Sonya Blade
Baraka
Geras
Raiden
Scorpion
Sub-Zero
Skarlet
Shao Kahn
Kabal
D'Vorah
Jade
Kano
Jacqui Briggs
Johnny Cage
Cassie Cage
Erron Black
Shang Tsung
Kotal Kahn
Noob Saibot
Liu Kang
Kung Lao
Cetrion
Kollector
Kronika
Kitana
Frost
Jax
Pelissä esiintyvät ladattavina bonushahmoina Spawn, Terminator, Jokeri, Nightwolf, Sindel ja Shang Tsung. Pelin Aftermath-lisäosassa esiintyvät pelattavina hahmoina RoboCop, Fujin ja Sheeva. Pelin Kombat Pack 2 lisäosassa esiintyvät pelattavina hahmoina Rain, Mileena ja John Rambo.
Ääninäyttelijät

| 0 | 1 | 2 |
| --- | --- | --- |
|  Ike Amadi  | … |  Shao Kahn / Cyrax   |
|  Troy Baker  | … |  Erron Black / Shinnok   |
|  JB Blanc  | … |  Kano   |
|  Steve Blum  | … |  Sub-Zero / Baraka   |
|  Andrew Bowen  | … |  Johnny Cage   |
|  Jonathan Cahill  | … |  Kabal   |
|  Sean Chiplock  | … |  Noob Saibot / Kharon   |
|  Sara Cravens  | … |  Frost   |
|  Megalyn Echikunwoke  | … |  Jacqui Briggs   |
|  Richard Epcar  | … |  Raiden   |
|  Jennifer Hale  | … |  Kronika   |
|  Kelly Hu  | … |  D'Vorah   |
|  Phil LaMarr  | … |  Kotal Kahn   |
|  Mela Lee  | … |  Jade   |
|  Erica Lindbeck  | … |  Cassie Cage   |
Vastaanotto

Peli on saanut GameSpotin arvostelussa arvosanaksi 9/10.
Aiheesta muualla

Mortal Kombat 11 Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mortal Kombat 11
Käännös suomeksi
Olli Joki

| Olli Joki> Henkilötiedot |
| --- | --- |
Syntynyt: 1943 (ikä 80–81) Hämeenlinna
Kansalaisuus:  Suomi
Ammatti:  taidemaalari
Olli Joki (s. 1943 Hämeenlinna) on suomalainen taidemaalari. Joki on opiskellut Taideteollisessa korkeakoulussa vuosina 1963-1966. Hänellä on ateljee  Tampereen TampellArtissa ja Espanjan Fuengirolassa.
Olli Joen maalaukset ovat esittäviä ja värikkäitä. Tavallisesti ne ovat myös kevyen impressionistisesti tai ekspressionistisesti sävyttyneitä. Monesti niissä on suuria väripintoja ja pieniä hahmoja. Aiheena on usein tanssi, musiikki ja soittimet, hevoset tai pyöräily. Kooltaan  maalaukset ovat pienehköjä tai keskikokoisia.
Olli Joen maalauksissa on nähty toistuvan kolme teemaa. Lämpimän ruskeiden Välimeren maisemien ohella on naisfiguureja, jotka ovat usein kohtalokkaan punaisia värimaailmaltaan. Kolmantena ovat sinisävyiset surrealistiset fantasiateokset, joissa on yksisarvisia ja planeettoja.
Olli Joki äänestettiin Taloustaito-lehden äänestyksessä vuonna 2009 Suomen rakkaimpien nykytaiteilijoiden joukkoon, 16. sijalle.  Joki on pitänyt suuren määrän näyttelyjä taidegallerioissa Suomessa ja ulkomailla.
Aiheesta muualla

Olli Joen kotisivu
Kirjav@ - Kansallisgallerian kirjaston kokoelmatietokanta, Olli Joki
Taide Salmela, Olli Joki
MotoGP-kausi 2010

MotoGP-kausi 2010 oli historian 62. MotoGP-kausi.
Muutokset

Vanha 250cc-luokka korvataan uudella Moto2-luokalla, jonka tarkoituksena on löytää paremmin lupaavat kuljettajat jotka voisivat ajaa kuninkuus- eli MotoGP-luokassa. Luokan tekniset tiedot ovat alla:
600-kuutioiset nelitahtimoottorit (jotka Honda toimittaa)
Prototyyppirungot, tuotantopyörien osien lisääminen kielletty
6 vaihdetta, vaihtoautomaatti kielletty
Lisäksi erikoisuuksiin kuuluu se, että tallit voivat ostaa moottoreita toisiltaan kaksi tuntia kisan jälkeen. Vakiohinta moottorille on 20 000 dollaria.
Kaudella 2010 250-kuutioiset pyörät saavat vielä ajaa Moto2-pyörien rinnalla ennen kuin siirrytään kokonaan jälkimmäisten käyttöön.
Sääntöuudistukset > Toteuttamattomat

Kulujen säästämiseksi perjantaiharjoitukset aiottiin lopettaa, mutta uudistus peruttiin viime hetkillä.
Kilpailukalenteri

| Nro | Päivämäärä | Kilpailu | Rata | MotoGP -voittaja | Moto2-voittaja | Moto3-voittaja | Raportti |
| --- | --- | --- | --- | --- | --- | --- | --- |

| 1 | 11. huhtikuuta |  Qatarin Grand Prix | Losail International Circuit |  Valentino Rossi |  Shoya Tomizawa |  Nicolás Terol | Raportti |
| 2 | 2. toukokuuta |  Espanjan Grand Prix | Circuito de Jerez |  Jorge Lorenzo |  Toni Elías |  Pol Espargaró | Raportti |
| 3 | 23. toukokuuta |  Ranskan Grand Prix | Le Mans Bugatti Circuit |  Jorge Lorenzo |  Toni Elías |  Pol Espargaró | Raportti |
| 4 | 6. kesäkuuta |  Italian Grand Prix | Mugello Circuit |  Dani Pedrosa |  Andrea Iannone |  Marc Márquez | Raportti |
| 5 | 20. kesäkuuta |  Britannian Grand Prix | Silverstone |  Jorge Lorenzo |  Jules Cluzel |  Marc Márquez | Raportti |
| 6 | 26. kesäkuuta |  Hollannin TT-ajot | TT Circuit Assen |  Jorge Lorenzo |  Andrea Iannone |  Marc Márquez | Raportti |
| 7 | 4. heinäkuuta |  Katalonian Grand Prix | Circuit de Catalunya |  Jorge Lorenzo |  Yuki Takahashi |  Marc Márquez | Raportti |
| 8 | 18. heinäkuuta |  Saksan Grand Prix | Sachsenring |  Dani Pedrosa |  Toni Elías |  Marc Márquez | Raportti |
| 9 | 25. heinäkuuta |  Yhdysvaltain Grand Prix | Mazda Raceway Laguna Seca |  Jorge Lorenzo | Vain MotoGP-luokka | Vain MotoGP-luokka | Raportti |
| 10 | 15. elokuuta |  Tšekin Grand Prix | Masaryk Circuit |  Jorge Lorenzo |  Toni Elías |  Nicolás Terol | Raportti |
| 11 | 29. elokuuta |  Indianapolisin Grand Prix | Indianapolis Motor Speedway |  Dani Pedrosa |  Toni Elías |  Nicolás Terol | Raportti |
| 12 | 5. syyskuuta |  San Marinon Grand Prix | Misano World Circuit |  Dani Pedrosa |  Toni Elías |  Marc Márquez | Raportti |
| 13 | 19. syyskuuta |  Aragonian Grand Prix | Ciudad del Motor de Aragón |  Casey Stoner |  Andrea Iannone |  Pol Espargaró | Raportti |
| 14 | 3. lokakuuta |  Japanin Grand Prix | Twin Ring Motegi |  Casey Stoner |  Toni Elías |  Marc Márquez | Raportti |
| 15 | 10. lokakuuta |  Malesian Grand Prix | Sepang International Circuit |  Valentino Rossi |  Roberto Rolfo |  Marc Márquez | Raportti |
| 16 | 17. lokakuuta |  Australian Grand Prix | Phillip Island Grand Prix Circuit |  Casey Stoner |  Alex de Angelis |  Marc Márquez | Raportti |
| 17 | 31. lokakuuta |  Portugalin Grand Prix | Autódromo do Estoril |  Jorge Lorenzo |  Stefan Bradl |  Marc Márquez | Raportti |
| 18 | 7. marraskuuta |  Valencian Grand Prix | Circuit Ricardo Tormo |  Jorge Lorenzo |  Karel Abraham |  Bradley Smith | Raportti |
Osallistujat > MotoGP

Kaikki osallistujat ajavat Bridgestonen renkailla.
Tulokset

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Sija |  1.  |  2.  |  3.  |  4.  |  5.  |  6.  |  7.  |  8.  |  9.  |  10.  |  11.  |  12.  |  13.  |  14.  |  15.  |
| Pisteet | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
Tulokset > MotoGP

| Sija | Ajaja | Pyörä | QAT  | ESP  | FRA  | ITA  | GBR  | NED  | CAT  | GER  | USA  | CZE  | IND  | RSM  | ARA  | JPN  | MAL  | AUS  | POR  | VAL  | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  Jorge Lorenzo | Yamaha | 2 | 1 | 1 | 2 | 1 | 1 | 1 | 2 | 1 | 1 | 3 | 2 | 4 | 4 | 3 | 2 | 1 | 1 | 383 |
| 2 |  Dani Pedrosa | Honda | 7 | 2 | 5 | 1 | 8 | 2 | 2 | 1 | Kesk. | 2 | 1 | 1 | 2 | DNS |  | DNS | 8 | 7 | 245 |
| 3 |  Valentino Rossi | Yamaha | 1 | 3 | 2 | DNS |  |  |  | 4 | 3 | 5 | 4 | 3 | 6 | 3 | 1 | 3 | 2 | 3 | 233 |
| 4 |  Casey Stoner | Ducati | Kesk. | 5 | Kesk. | 4 | 5 | 3 | 3 | 3 | 2 | 3 | Kesk. | 5 | 1 | 1 | Kesk. | 1 | Kesk. | 2 | 225 |
| 5 |  Andrea Dovizioso | Honda | 3 | 6 | 3 | 3 | 2 | 5 | 14 | 5 | 4 | Kesk. | 5 | 4 | Kesk. | 2 | 2 | Kesk. | 3 | 5 | 206 |
| 6 |  Ben Spies | Yamaha | 5 | Kesk. | Kesk. | 7 | 3 | 4 | 6 | 8 | 6 | 4 | 2 | 6 | 5 | 8 | 4 | 5 | DNS | 4 | 176 |
| 7 |  Nicky Hayden | Ducati | 4 | 4 | 4 | Kesk. | 4 | 7 | 8 | 7 | 5 | 6 | 6 | Kesk. | 3 | 12 | 6 | 4 | 5 | Kesk. | 163 |
| 8 |  Marco Simoncelli | Honda | 11 | 11 | 10 | 9 | 7 | 9 | Kesk. | 6 | Kesk. | 11 | 7 | 14 | 7 | 6 | 8 | 6 | 4 | 6 | 125 |
| 9 |  Randy de Puniet | Honda | 6 | 9 | 7 | 6 | 6 | 6 | 4 | Kesk. |  | 10 | 13 | 13 | Kesk. | 9 | 10 | 10 | 6 | 10 | 116 |
| 10 |  Marco Melandri | Honda | 13 | 8 | 6 | 5 | Kesk. | DNS | 9 | 10 | 8 | 8 | Kesk. | 10 | 9 | 11 | 9 | 9 | 9 | 13 | 103 |
| 11 |  Colin Edwards | Yamaha | 8 | 12 | 12 | 13 | 9 | 8 | 11 | Kesk. | 7 | 7 | Kesk. | 7 | 12 | 5 | NC | 7 | 7 | 12 | 103 |
| 12 |  Héctor Barberá | Ducati | 12 | 13 | 8 | 12 | 11 | 12 | 10 | 9 | Kesk. | 9 | 10 | 9 | 11 | 13 | 11 | 14 | 10 | 8 | 90 |
| 13 |  Álvaro Bautista | Suzuki | Kesk. | 10 | DNS | 14 | 12 | 14 | 5 | Kesk. | Kesk. | Kesk. | 8 | 8 | 8 | 7 | 5 | 12 | 11 | 9 | 85 |
| 14 |  Aleix Espargaró | Ducati | Kesk. | 15 | 9 | 8 | 10 | 10 | Kesk. | Kesk. | Kesk. | 12 | 9 | 11 | 10 | 14 | Kesk. | 8 | Kesk. | 11 | 65 |
| 15 |  Hiroshi Aoyama | Honda | 10 | 14 | 11 | 11 | DNS |  |  |  |  |  | 12 | 12 | 13 | 10 | 7 | 13 | 12 | 14 | 53 |
| 16 |  Loris Capirossi | Suzuki | 9 | Kesk. | Kesk. | 10 | Kesk. | 13 | 7 | 11 | 10 | Kesk. | 11 | Kesk. |  | Kesk. | Kesk. | DNS | 13 | Kesk. | 44 |
| 17 |  Mika Kallio | Ducati | Kesk. | 7 | 13 | Kesk. | 13 | 11 | 12 | Kesk. | 9 | Kesk. | Kesk. | Kesk. | 14 | 15 | 12 | 11 |  |  | 43 |
| 18 |  Alex de Angelis | Honda |  |  |  |  |  |  |  | 12 | 12 | 13 |  |  |  |  |  |  |  |  | 11 |
| 19 |  Roger Lee Hayden | Honda |  |  |  |  |  |  |  |  | 11 |  |  |  |  |  |  |  |  |  | 5 |
| 20 |  Kousuke Akiyoshi | Honda |  |  |  |  |  | 15 | 13 |  |  |  |  |  |  |  |  |  |  |  | 4 |
| 21 |  Carlos Checa | Ducati |  |  |  |  |  |  |  |  |  |  |  |  |  |  |  |  | Kesk. | 15 | 1 |
| 22 |  Wataru Yoshikawa | Yamaha |  |  |  |  |  |  | 15 |  |  |  |  |  |  |  |  |  |  |  | 1 |
Neljä Vihan Vasaraa / Four Hammers of Hate

| Neljä Vihan Vasaraa / Four Hammers of Hate Azaghal & Black Death Ritual |
| --- | --- | --- |

Split-albumin tiedot
 Äänitetty : kevät 2004, Cursed & SS-Audio Studios; Temple of Black Holocaust
 Julkaistu: marraskuu 2004
 Formaatti: LP
 Tyylilaji: black metal
 Kesto: 41.02
 Levy-yhtiö: Hammer of Hate
Azaghalin muut julkaisut
| Krieg / Azaghal 2004 | Neljä Vihan Vasaraa / Four Hammers of Hate 2004 | Azaghal Terror Cult / Wrath 2006 |
Black Death Ritualin muut julkaisut
|   | Neljä Vihan Vasaraa / Four Hammers of Hate 2004 | Profound Echoes of the End 2005 |
Neljä Vihan Vasaraa / Four Hammers of Hate on kahden suomalaisen black metal -yhtyeen Azaghalin ja Black Death Ritualin split-albumi. Se julkaistiin vuonna 2004 levymerkillä Hammer of Hate.
Albumista julkaistiin ainoastaan 800 kappaleen vinyylipainos.
Kappaleet

Kuin lampaat teuraalle – 5.45
Mustan tulen palvelija – 4.38
Maailman viimeinen Yö (ja ensimmäinen) – 5.03
Ikivanha vainolainen – 5.10
Order of the Black Holocaust – 4.37
Funeral – 3.52
Open Blackmetal War – 5.20
Blacksoil Emptiness – 6.37
Kokoonpano > Azaghal

Narqath – kitara, basso, taustalaulu, tuottaja, miksaaja
JL Nokturnal – kitara, tuottaja, miksaaja
Varjoherra – laulu, rummut
Kokoonpano > Black Death Ritual

SG.7 – laulu, kitara, syntetisaattori, grafiikka
SDS – kitara
lrh – rummut
SGF – basso
Kokoonpano > Muut tekijät

Kaarna – grafiikka (Azaghal)
Samuli Kontio – grafiikka (Azaghal)
Aiheesta muualla

Albumi Neljä Vihan Vasaraa / Four Hammers of Hate Encyclopaedia Metallum -sivustolla (englanniksi)
Neljä Vihan Vasaraa / Four Hammers of Hate discogs.com -sivustolla
Olavi Karpalo

Olavus (Olavi) Gustavus Adolphus Karpalo (21. lokakuuta 1916 Helsinki – 1988 Venezuela) oli suomalainen SS-vapaaehtoinen. Siviiliammatiltaan hän oli lavastaja.
Karpalo osallistui 20-vuotiaana vapaaehtoisena 1937 Espanjan sisällissotaan Francon falangistien joukoissa, hän oli ilmoittanut huoltajilleen matkustavansa Saksaan Hitler-Jugendin retkelle. Karpalo julkaisi myöhemmin sotakokemuksistaan kirjan Sisulla sotaan : falangistin kokemuksia Espanjasta (WSOY 1940).
Karpalo oli talvisodassa Lentolaivue 39:n joukoissa. Hän liittyi 1941 suomalaisiin SS-vapaaehtoisiin ja oli yksi niistä noista 400 vapaaehtoisesta ns. divisioonan miehestä jotka lähetettiin heti kesäkuun lopulla 1941 Saksan itärintamalle SS-divisioona Wikingin mukana koska heillä oli jo ennestään sotakokemusta. Karpalo turhautui kuitenkin jouduttuaan divisioonan verstaskomppaniaan korjaamaan autoja vaikka hän olisi halunnut rintamalle sotimaan. Karpalo oli luullut pääsevänsä Luftwaffeen vastattuaan myöntävästi kysymykseen oliko hän käynyt Suomen ilmavoimien apumekaanikkokurssin tai teknillisen opiston. SS-joukkojen yhteysupseerille, sotilaspastori Ensio Pihkalalle 24. heinäkuuta 1941 kirjoittamassaan kirjeessä Karpalo mainitsi myös osallistuneensa juutalaisten teloituksiin viiden muun vertaiskomppanian suomalaisen kanssa. Kirje tuli julki syksyllä 2017 kun Åbo Akademin kirkkohistorian dosentti André Swanström julkisti aiemmin piilossa ollutta arkistomateriaalia. Pihkala kävi kirjeen saatuaan tapaamassa miehiä heidän yksikössään ja Karpalo kiitti häntä myöhemmin käynnistä. Swanström tutki huoltokomppanian suomalaisten vapaaehtoisten palvelusitoumuksia ja hänen mukaansa he olivat mielipiteiltään oikeistoradikaaleja, osa oli ilmoittanut suoraan olevansa kansallissosialisteja.
Karpalo sai sittemmin siirron toisaalle SS-joukkoihin palvellen sitten niissä toukokuuhun 1942 saakka. Suomeen palattuaan hän palveli jatkosodan loppuun Lentolaivue 32:ssa. Sodan jälkeen hän muutti Venezuelaan hankittuaan itselleen ensin lahjomalla esteettömyystodistuksen Rauman passitoimistosta koska entisten SS-miesten matkustusta ulkomaille oli rajoitettu. Karpalo vietti loppuelämänsä Venezuelassa jossa hän myös kuoli.
Os

Os tarkoittaa seuraavia:
Austrian Airlines, IATA-koodi OS, lentoyhtiö
käyttöjärjestelmä, OS, englannin sanoista operating system, laitteen ohjausohjelmisto
luu, latinaksi os, selkärankaisten eläinten tukirangan muodostava kudos
ohjesääntö, OS, julkisen laitoksen tai viraston sääntökokoelma
omaa sukua, o.s., syntymäsukunimen ilmoittava merkintä
Os, kunta Hedmarkin läänissä, Norjassa
Os, kunta Hordalandin läänissä, Norjassa
Os, taajama Värnamon kunnassa Ruotsissa
Oš, kaupunki Kirgisiassa
osasto, os., laitoksen, yrityksen tai yhdistyksen pienempi yksikkö
osmium, kemiallinen merkki Os, alkuaine
osoite, os., paikan ilmoittava tieto
osseetti, ISO 639-1 -koodi os, kieli
OS (open side) sivusta avattava kontti, käytetään lyhenteenä rahtikirjoissa
OS, oculus sinister eli vasen silmä, merkintä silmälasireseptissä.
Henkilöt

Os on seuraavan henkilön nimi:
Alexander Os (s. 1980), norjalainen ampumahiihtäjä
ORP Mazur

| ORP Mazur |
| --- | --- |
 ORP Mazur

Aluksen vaiheet
Rakentaja:  Stettiner Maschinenbau A. G. Vulcan, Stettin
Kölinlasku:  1914
Laskettu vesille:  26. elokuuta 1914
Palveluskäyttöön:  1921
Poistui palveluskäytöstä:  upotettu 1. syyskuuta 1939
Tekniset tiedot
Uppouma:  340 t (standardi) 421 t (max)
Pituus:  62,60 m
Leveys:  6,20 m
Syväys:  2,50 m
Koneteho:  5500 hv (4,1 MW)
Nopeus:  27 solmua
Miehistöä:  80
Aseistus
Aseistus:  2 x 47 mm tykkiä 2 x 450 mm torpedoputkea
ORP Mazur oli Puolan laivastolle Versaillesin rauhansopimuksen mukaisesti luovutettu Saksan keisarillisen laivaston torpedovene SMS V-105, joka oli siten 1918 itsenäistyneen maan laivaston ensimmäisiä aluksia. Se oli toisen maailmansodan ensimmäisiä upotettuja aluksia.
Valmistus

Alankomaiden hallitus tilasi aluksen Stettiner Maschinenbau A. G. Vulcanilta Stettinistä Saksasta nimellä Hr. Ms. Z-1, mutta ensimmäisen maailmansodan alettua Saksan hallitus takavarikoi 10. elokuuta 1914 telakalla olleen aluksen sen kolmen sisaraluksen kanssa. Alus laskettiin vesille 26. elokuuta 1914 ja otettiin 23. maaliskuuta 1915 Saksan keisarillisen laivastoon torpedoveneenä nimellä SMS V-105.
Palvelus

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Ensimmäisen maailmansodan päätyttyä alus määrättiin ensin luovutettavaksi Brasilialle, mutta aluksen osti brittiläinen telakka. Lopulta alus vaihdettiin 1921 Puolan kanssa torpedoveneeseen A-69. Huonokuntoinen alus huollettiin ennen luovutusta Rosythissä, mistä se hinattiin syyskuussa 1921 Gdanskiin.
Alus otettiin 2. elokuuta 1922 virallisesti Puolan merivoimien palvelukseen nimellä ORP Mazur. Alus oli torpedoveneviirikössä (puol. Dywizjon Torpedowców) ja sen keulaan oli maalattu tunnuskirjaimet MR. ORP Mazur muutettiin 1931 tykistökoululaivaksi, jolloin aseistus vaihdettiin kolmeen 75 millimetrin Schneider tykkiin ja kahteen konekivääriin sekä torpedoputket poistettiin.
Mazur siirrettiin 1935 telakalle modernisoitavaksi, jolloin sen aseistukseen lisättiin yksi Vickersin 40 millimetrin ilmatorjuntatykki. Aluksen toinen savuhormi poistettiin konehuoneen modernisoinnissa. Alus palasi palvelukseen 1937.
Mazur oli 1. syyskuuta 1939 toisen maailmansodan alkaessa luutnantti Tadeusz Rutkowskin päällikkyydessä Oksywiessä. Alus oli iltapäivällä laiturissa valmiina lähtemään merelle, kun Saksan ilmavoimien koneet hyökkäsivät. Aluksen viereen osui pommi ja toinen keskilaivaan, jolloin se upposi yhä tulittaen hyökkääjiä. Aluksen miehistöstä sai surmansa nelisenkymmentä henkeä. Alus oli toinen sodan ensihetkinä uponneista aluksista apualus ORP Nurekin kanssa. Saksalaiset romuttivat hylyn.
Käännös suomeksi
Orikuolain

Erityisesti pystyyn nousemista ehkäisemään suunniteltu portmouth-orikuolain: suuhun tulevassa osassa on loiva kaarre alas, jonka ylämutkat painavat hevosen ikeniä vasten sen nostaessaan päätään ylös.
Suitsitus (kilpahupun alla) ja orikuolain (vaaleanpunaisessa niskahihnassa hupun päällä) laukkahevosella.
Orikuolain on hevosten taluttamisessa käytettävä renkaanmallinen kuolain, jossa on kiinnitysrenkaat riimunvarrelle eli taluttimelle. Muista kuolaimista poiketen orikuolainta ei koskaan käytetä hevosen hallintaan ratsailta tai ajaessa. Nimensä mukaan orikuolainta käytetään usein oreilla, joita pidetään yleensä tammoja ja ruunia hurjempina ja vaikeampina käsitellä. Orikuolainta voidaan kuitenkin käyttää myös muiden hankalien hevosten käsittelyssä tai turvavälineenä erityistilanteissa. Joissakin maissa esimerkiksi laukkahevosilla on turvallisuuden vuoksi oltava orikuolaimet kilpailuiden yhteydessä. Tällöin orikuolainta käytetään tavallisen suitsituksen ja kuolaimen lisäksi, erilliseen niskahihnaan kiinnitettynä.
Kuolaimettomiin päitsiin verrattuna orikuolain antaa enemmän kontrollia, ja niskahihnallinen orikuolain on tavallisia suitsia nopeampi ja yksinkertaisempi pukea. Esimerkiksi näyttelyissä orikuolain niskahihnoineen ei myöskään peitä hevosen päätä niin paljon kuin suitsitus.
Aiheesta muualla

Kuvia tai muita tiedostoja aiheesta Orikuolain Wikimedia Commonsissa
Obuhovin tehdas

Obuhovin terästehtaan konepaja.
Panssarikansiristeilijä Auroran tykin yksityiskohta: Obuhovin tehtaan leima.
Obuhovin terästehdas (ven. Обуховский сталелитейный завод , Obuhovski staleliteinyi zavod) oli Euroopan merkittävimpiä tykkitehtaita 1800- ja 1900-lukujen vaihteessa. Se sijaitsee Nevan rannalla Pietarin lähellä. Vuodet 1922–1992 tehtaan nimi oli Bolševik. Vuodesta 2003 Obuhovin tehtaaksi (ven. Обуховский завод, Obuhovski zavod) nimensä vaihtanut yritys on ollut osa erityisesti ohjus- ja tutkavalmistajana tunnettua venäläistä Almaz-Antei -teollisuuskonsernia.